Смугъул (Исмаиллы район)

Смугъул () — Азербайжан республикадин Исмаиллы районда авай хуьр. «Смугъулрин» хуьруьнсоветдик акатзава. ==География== Хуьр Исмаиллы райондин рагъакӀидай пата, Гуьйчай вацӀун чапла кьерел, Къепеле райондихъ галаз сергьятдин мукьвал, Исмаиллы шегьердилай 22 км яргъал ала. Чкадин топонимар: Лезги элкъвей чин, Мусаз кӀам, Етим къул, Бендин кьев, Къакъа рекъер, Булах авай кӀам, Ергъи мырз, Кьвед кӀамун ара, Къван алатайдин кӀам, Баллы гуьне, Шамы чка, Тахта, ГъвечӀи гедик, ЧӀехи гедик, Амрагьан мырз, Аху, Чангъу тепе, Бунут бине, Кирде. ==Тарих== Хуьруьн бине Ахцегь райондин Смугъул хуьряй куьч хьана атанвайбуру кутунвайди малум я. ==Агьалияр== 2013 йисан малуматриз килигна, Смугъулрин хуьревай кӀвалерин кьадар 243 тир, 961 касди уьмуьрзавай. Саки вири лезгияр, суни мезгьебдиз талукь мусурманар я. Хуьруьн эгьлийри эхтилатзавайвал, Смугъулрин мектеб Исмаиллы райондин кьуд хъсан мектебрин сиягьдик акатайтӀани, ина лезги чӀалан тарсар гузвач. Чкадин лезгийриз хайи алфавит чизвач лугьуз кхьинар азербайжан чӀалалди ийизва. Жегьилрин уьмуьрда азербайжан чӀалан метлеб хайи чӀалавай винел ахкьалтзава. Агьалидин кьилин машгъулатар лежбервал, малдарвал ва саларбанвал я. Хуьре уьмуьр ийизвай сихилар: Ясабар, Филискъар, Игъирар, Кузунар, Къулдуьрар, Къызырар, ХайтӀакьар, Миграгъар, Везирар, Самалчияр, Дабыяр, Къурушар, Фалакьар. ГакӀни и хуьре са шумуд атанвай хзанарни ава Талышар - 1 кӀвал, Лагьижар - 2 кӀвал, Мугъулар -1 кӀвал. ==ЭлячӀунар== * «Алам» журнал — КӀелетӀар Категория:Исмаиллы райондин хуьрер Категория:Лезги хуьрер